R O M Â N I A
JUDEȚUL PRAHOVA
CONSILIUL LOCAL BUCOV

HOTĂRÂREA
Nr.83/25.09. 2026
privind alegerea președintelui de ședință al Consiliului Local al Comunei Bucov pentru lunile septembrie, octombrie și noiembrie 2026
Consiliul Local al Comunei Bucov, județul Prahova, întrunit în ședința ordinară din data de 25.09. 2026;
Având în vedere:
– referatul de aprobare al inițiatorului, înregistrat sub nr.20330/18.09.2026;
– raportul compartimentului de specialitate, înregistrat sub nr. 20331/18.09.2026;
– avizul comisiei de specialitate a Consiliului Local al Comunei Bucov;
– Regulamentul de organizare și funcționare a Consiliului Local al Comunei Bucov;
În conformitate cu prevederile art. 123 alin. (1) și alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
În temeiul art. 129 alin. (1), art. 139 alin. (1), coroborat cu art. 5 lit. ee), precum și al art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. 1. – (1)Se alege domnul NICOLESCU NICOLAE, consilier local, în funcția de președinte de ședință al Consiliului Local al Comunei Bucov, pentru o perioadă de 3 luni, respectiv pentru lunile septembrie, octombrie și noiembrie 2026.
               (2) In lipsa domnului consilier Nicolescu Nicolae, ședințele vor fi conduse de către dl consilier Cojocaru Aurel 
Art. 2. – Pe durata prevăzută la art. 1, președintele de ședință conduce ședințele Consiliului Local al Comunei Bucov și exercită atribuțiile stabilite de art. 123 alin. (4) din Codul administrativ, de Regulamentul de organizare și funcționare a consiliului local și de celelalte dispoziții legale aplicabile.
Art. 3. – Prezenta hotărâre se comunică, prin grija secretarului general al Comunei Bucov, Instituției Prefectului – Județul Prahova, primarului Comunei Bucov, domnului Nicolescu Nicolae și se aduce la cunoștință publică prin publicarea în Monitorul Oficial Local al Comunei Bucov.

      Președinte de ședință,                                                    Contrasemnează,
           Nicolescu Nicolae                                                      Secretar General,
                                                                                          Nae Florentina Cristina
Hotărârea s-a adoptat cu 17 voturi ”pentru”,17 consilieri prezenți, 17 consilieri în funcție.


